Урава Ред Дайъмъндс
„Урава Ред Дайъмъндс“ (Urawa Red Diamonds) (Urawa Reddo Daiyamonzu), също известен като Урава Редс (Urawa Reds) е японски професионален футболен отбор, основан на 10 март 1992 г.

Тимът е един от най-популярните в Япония и е участник в основаването на професионалната Джей лига 1 през 1992 г.

Емблема 
Емблемата и английското допълнение в името на клуба идват от логото на собственика на отбора – компанията „Мицубиши“, чието име на японски означава „три диаманта“.

Червеният диамант в емблемата символизира здраво сплотения отбор, а цветята сакурасо в долния ляв и долния десен ъгъл са символи на префектура Сайтама и град Сайтама.

История 
Отборът започва съществуването си под името Мицубиши Урава и става първият местен тим, постигнал требъл-титла, Купа на императора и Купа на лигата през 1978 г. Тимът е приемник на основания през 1950 г. аматьорски футболен отбор „Мицубиши Мотърс“ (Mitsubishi Heavy Industries Football Club), като през 1992 г. променя името и статута си, с оглед на участието си в новоучредената Джей лига 1. През 1999 г. изпада в Джей лига 2, но още следващата година се връща в горната група. Урава е името на града, където отборът започва да играе мачовете си в лигата. Въпреки че през 2001 г. град Урава влиза в агломерацията Сайтама (сливайки се със съседните градове Йоно и Омия) тимът запазва името си, заради популярността си сред феновете. „Червените диаманти“ са най-германският тим в Джей лига 1, след като са били ръководени от специалисти като Холгер Осиек, Хорст Кьопел и Гуидо Бухвалд.

Отличия 
 Джей Лига Дивизия 1 на Япония: 2006
 вицешампион на Япония: 2004, 2005, 2007, 2014, 2016

победител във 2-ри полусезон на шампионата: 2004 г.

Заб.През 2005 г. шампионатът се провежда в един общ сезон по системата „всеки срещу всеки“, на разменено гостуване. Отборът завършва на една точка зад шампиона „Гамба Осака“ и е обявен за вицешампион, за разлика от другите години, когато титлата се решава чрез финален плейоф между победителите в полусезоните.

 Купа на лигата: 2003 г.
финалист: 2002, 2004 г.

 Купа на императора: 2005, 2006, 2018

 Супер купа: 2006 г.
финалист: 2007 г.

 Шампионска лига на Азия: 2007, 2016

 Световна клубна купа: трето място: 2007 г.

Любопитно 
 Отборът играе домакинските си мачове на два стадиона – Сайтама Стейдиъм и Урава Комаба Стейдиъм (съответно с капацитет 63 700 и 21 500 зрители), като „Сайтама Стейдиъм“ е построен специално за световното първенство по футбол през 2002 г.
 През август 2004 г. тимът играе приятелски турнир (Vodafone Cup) в Манчестър, Англия. По време на втория си мач в турнира (срещу домакина Манчестър Юнайтед) е прекъснато електричеството на стадиона и мача не се доиграва. Клубът компенсира около 800 свои фенове, пропътували разстоянието от Япония до Манчестър.

Известни бивши играчи 
 Уве Байн (Германия)
 Гуидо Бухвалд (Германия)
 Емерсон (Бразилия)
 Алпай Йозалан(Турция)
 Базил Боли (Франция)
 Чики Бегиристайн (Испания)
 Нед Желич (Австралия)
 Браян Стийн Нилсен (Дания)
 Михаел Румениге (Германия)
 Вашингтон (Бразилия)
 Юрий Никифоров (Русия)

Известни бивши треньори 
 Хьолгер Осиек (Германия) 1995/96, 2007/08
 Хорст Кьопел (Германия) 1997
 Аад де Мос (Холандия) 1999
 Гуидо Бухвалд (Германия) 2004/06

Адрес на клуба 
500 Nakanoda, Midori-ku, Saitama City, Saitama 336 – 8505
 тел. 048-812-1001
 факс 048-812-1212

Външни препратки 
 Официален сайт на Урава Редс  
 Urawa Reds Supporters Media Site (на японски)
 Официален сайт на Джей лига

Източници 
 Urawa Red Diamonds Official Site  
 в. „Еврофутбол“(приложение); година XIV, бр.22(886) от 17 март 2006 г.

 

Японски футболни отбори
Спорт в Сайтама
Основани в Япония през 1992 година